









ANEXA I

ROMÂNIA

JUDETUL TIMIŞ

MUNICIPIUL TIMIŞOARA

CONSILIUL LOCAL

CONTRACT DE CONCESIUNE
NR________/din data_________

- model pentru garaje –


I .  PĂRŢILE CONTRACTANTE


Prezentul contract se încheie între Municipiul Timişoara prin Consiliul Local al Municipiului Timişoara, cu sediul în B-dul C.D.Loga nr.1, reprezentat prin domnul GHEORGHE CIUHANDU – Primar, în calitate de concedent, pe de o parte,


şi numitul____________________________________, persoană fizică cu domiciliul in ___________________________________, posesor al B.I./C.I. seria_____nr.___________ în calitate de concesionar, pe de altă parte,


la data de_______________


la sediul concedentului (alt loc, adresă, etc.)________________________ 


în temeiul Ordonanţei de urgenţă nr.54/2006 privind regimul contractelor de concesiune de bunuri proprietate publică, Hotarârii nr.______ a Consiliului Local al Municipiului Timişoara de aprobare a concesionării nr._______din___________ a Legii 50/1991 republicată şi a raportului nr.__________.


II. OBIECTUL CONTRACTULUI DE CONCESIUNE

Art.1. Obiectul contractului de concesiune este predarea şi preluarea în concesiune a terenului situat în Timişoara, str.___________________, având suprafaţă de _______mp., înscris în C.F. nr._________Timişoara, nr.topo __________________, aşa cum rezultă din Autorizaţia de construcţie nr.________________.


Destinaţia terenului concesionat este pentru construire garaj nr.________.


Art.2. Calitatea de concedent este dată prin dispoziţiile art.5. alin.1, lit.b din O.U.G. 54/2006 privind regimul contractelor de concesiune de bunuri proprietate publică.


Art.3. În derularea contractului de concesiune, concesionarul va utiliza următoarele categorii de bunuri, aşa cum sunt ele definite prin art.52 alin.1 din O.U.G. 54/2006:

a) bunurile de retur – ce revin de plin drept, gratuit şi libere de orice sarcini concedentului la încetarea contractului de concesiune. Sunt bunuri de retur bunurile care au făcut  obiectul concesiunii.

b) bunurile proprii – care la încetarea contractului de concesiune rămân în proprietatea concesionarului. Sunt bunuri proprii bunurile care au aparţinut  concesionarului şi au fost utilizate de către acesta pe durata concesiunii. Sunt bunuri proprii, mijloacele fixe şi obiecte de inventar şi orice alte bunuri mobile aflate în proprietatea concesionarului.

III. TERMENUL CONCESIONĂRII

Art.4. Durata concesiunii este de ______ ani cu începere de la data încheierii contractului.

Art.5. Contractul de concesiune poate fi prelungit pentru o perioadă egală cu cel mult jumătate din durata sa iniţială.

Art.6. Prelungirea termenului de concesionare poate avea loc la cererea locatarului, depusă cu cel mult 90 de zile înainte de sfârşitul termenului de concesionare, dar nu mai târziu de penultima zi a expirării contractului. În cazul aprobării prelungirii termenului de concesionare se încheie un nou contract.

IV. REDEVENŢA

Art.7. Taxa de concesiune este de ________ lei/mp./an şi este stabilită prin Hotărârea nr._______________ a Consiliului Local Timişoara, reactualizată cu rata inflaţiei.

Art.8. Taxa de concesiune va fi indexată anual cu rata inflaţiei, comunicată de Institutul Naţional de Statistică. Neacceptarea de către concesionar a noii taxe duce la rezilierea contractului de concesiune şi restituirea terenului în starea în care l-a primit.

V.  PLATA REDEVENŢEI

Art.9. Plata redevenţei se poate face anual sau  în două tranşe, cu termene scadente după cum urmează: 31 martie şi 30 septembrie.

Art.10.Pentru neachitarea în termen a redevenţei, concesionarul va plăti accesorii legale conform legislaţiei de specialitate în vigoare.

Art.11.Când întârzierea plăţii redevenţei depăşeşte 365 de zile concedentul are dreptul de a cere rezilierea contractului şi plata de daune atât pentru prejudiciile efectiv cauzate cât şi pentru câştigul nerealizat.

Art.12. Redevenţa asupra terenului se percepe de la data autorizaţiei de construcţie.

VI. DREPTURILE PĂRŢILOR

Drepturile concesionarului

Art.13.

(1) Concesionarul are dreptul de a exploata, în mod direct, pe riscul şi pe răspunderea sa, bunurile proprietate publică ce fac obiectul contractului de concesiune.

(2) Concesionarul are dreptul de a folosi bunurile care fac obiectul concesiunii, potrivit naturii bunului şi obiectivelor stabilite de părţi prin  contractul de concesiune.

Drepturile concedentului

Art.14.

(1) Concedentul are dreptul să inspecteze bunurile concesionate, verificând respectarea obligaţiilor asumate de concesionar.

(2) Verificarea va fi facuta de către personalul de specialitate din cadrul Direcţiei de Urbanism, Serviciului mediu urban, Serviciului Publicitate Comert, Direcţia economica şi se va efectua numai cu notificarea prealabilă a concesionarului, cu 15 zile înainte.

(3) Concedentul are dreptul să modifice în mod unilateral partea reglementară a contractului de concesiune, din motive excepţionale legate de interesul naţional sau local.


VII. OBLIGAŢIILE PĂRŢILOR – clauze stabilite în condiţiile caietului de sarcini.


Obligaţiile concesionarului

Art.15.


(1) Concesionarul este obligat să asigure exploatarea eficace în regim de continuitate şi de permanenţă a bunurilor proprietate publică care fac obiectul concesiunii, potrivit obiectivelor stabilite de către concedent, conform art.1 din prezentul contract.


(2) Concesionarul este obligat să exploateze în mod direct bunurile care fac obiectul concesiunii.


(3) Concesionarul nu poate subconcesiona bunul ce face obiectul concesiunii.


(4) Concesionarul este obligat să plătească redevenţa în condiţiile şi la termenele stipulate în contract.


(5) Concesionarul este obligat să respecte condiţiile impuse de natura bunurilor proprietate publică .


(6) Să respecte şi să execute amenajările de zone verzi, parcări, platforme gospodăreşti, locuri de joacă pentru copii.


(7) La încetarea contractului de concesiune prin ajungere la termen concesionarul este obligat să restituie concedentului, în deplină proprietate, bunurile de retur, în mod gratuit şi libere de orice sarcini, în starea în care l-a primit, conform art.3 din prezentul contract, prin proces-verbal de predare-primire.


(8) Concesionarul este obligat să continue exploatarea bunului în noile condiţii stabilite de concedent, în mod unilateral, potrivit art.14 alin.3 din prezentul contract de concesiune, fără a putea solicita încetarea acestuia.


(9) Să elibereze terenul necondiţionat, în cazul în care terenul este revendicat de fostul proprietar sau de Primăria Municipiului Timişoara.


Obligaţiile concedentului

Art.16.


(1) Concedentul este obligat  să nu îl tulbure pe concesionar în exerciţiul drepturilor rezultate din prezentul contract de concesiune.


(2) Concedentul nu are dreptul să modifice în mod unilateral contractul de concesiune, în afară de cazurile prevăzute expres de lege.


(3) Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului.


(4) Concedentul este obligat să predea terenul în starea corespunzătoare folosinţei pentru care a fost concesionat.


VIII. OPERAŢII INTERZISE


Art.17. Este interzisă schimbarea destinaţia garajului pentru realizarea căruia terenul afectat a fost concesionat.


IX. RĂSPUNDEREA  CONTRACTUALĂ


Art.18. 

(1) Nerespectarea  de către părţile contractante a obligaţiilor cuprinse în prezentul contract de concesiune atrage răspunderea  contractuală a părţii în culpă.


(2) Pentru neexecutarea  sau executarea necorespunzătoare a obligaţiilor contractuale părţile datorează despăgubiri.


Art.19. Forţa majoră şi cazul fortuit apără de răspundere.


X. ÎNCETAREA CONTRACTULUI DE CONCESIUNE


Art.20. Prezentul contract de concesiune încetează în următoarele situaţii:


(1) la expirarea duratei stabilite în prezentul contract de concesiune sau a prelungirii dacă e cazul;


(2) în cazul în care  interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată.


(3) a. – în cazul  nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului;

       b. -  în cazul nerespectării obligaţiilor contractuale de către concedent, prin reziliere de către concesionar, cu plata unei despăgubiri în sarcina concedentului;

       c. – atât  concedentul cât şi concesionarul , vor putea rezilia contractul numai după notificarea  intenţiei sale , celeilalte părţi, cu precizarea  cauzelor care  au determinat-o;

        d. – contractul încetează prin reziliere,  în cazul în care  terenul este revendicat de fostul proprietar sau de Primăria Municipiului Timişoara

(4)  prin renunţare, dintr-o cauză de forţă majoră sau când concesionarul este în cazul imposibilităţii obiective de a exploata terenul, fără plata unei despăgubiri, cu notificarea de îndată a concedentului.

(5) alte cauze  de încetare a contractului de concesiune, fără a aduce atingere cauzelor şi  condiţiilor  reglementate de lege.

(6) la încetarea din orice cauză a contractului de concesiune, bunurile ce au fost utilizate de concesionar în derularea  concesiunii vor fi repartizate după cum urmează:

       a. bunuri de retur  - concedentului;


       b. bunuri proprii - concesionarului;

IX. CLAUZE SPECIALE


Art.21. 


(1) Neuzul terenului concesionat în timp de un an cu destinaţia care i-a fost atribuită,  duce la rezilierea  de plin drept a contractului de concesionare.

(2) Neuzul se constată de către personalul de specialitate din cadrul Direcţiei de Urbanism, Serviciului mediu urban, Serviciului Publicitate Comert, Direcţia economica.
.
Art.22. Nerespectarea sau revocarea autorizaţiei de construire a garajului are drept efect rezilierea de plin drept a contractului de concesionare cu obligaţia concesionarului la daune interese.


X. LITIGII


Art.23. 

Soluţionarea litigiilor de orice fel ce decurg din executarea prezentului contract de concesiune se realizează potrivit prevederilor Legii contenciosului administrativ nr.554/2004, cu modificările ulterioare.


XI. DEFINIŢII

Art.24. 


(1) Prin forţă majoră, în sensul prezentului contract de concesiune, se înţelege o împrejurare externă cu caracter  excepţional, fără relaţie  cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.


(2) Prin caz fortuit se înţeleg acele împrejurări care au intervenit şi au condus  la producerea prejudiciului şi care nu implică vinovăţia părţilor, dar care nu întrunesc caracteristicile forţei majore.


XII. DISPOZIŢII FINALE


Art.25. Prezentul contract s-a încheiat azi_____________________ în 2 exemplare, din care un exemplar a fost predat concesionarului.


CONCEDENT,




CONCESIONAR,


   PRIMAR

    GHEORGHE CIUHANDU

    DIRECŢIA PATRIMONIU

         NICUŞOR C. MIUŢ

    SERVICIUL JURIDIC

    ŞEF BIROU LICITAŢII

 Ec. CRISTINA SCUTARIU


ÎNTOCMIT

   LUCIA FRENŢESCU

